Ilmari Rahm

Ahti Ilmari Rahm (22. marraskuuta 1888 KäkisalmiTaulu 2812  Mesterton.net Viitattu 28.10.2013 – 31. maaliskuuta 1939 HelsinkiKuolinilmoitus, Helsingin Sanomat, 4.4.1939, nro 91, s. 2, Kansalliskirjaston digitaaliset aineistot. Viitattu 24.12.2025 Pekka Palamaa: Suomen Shakkiliiton 70-vuotisjuhlahistoriikki (1992), Suomen Shakkiliitto ry, Tampere, s. 285) oli suomalainen lääkäri, šakinpelaaja ja toimittaja. Hän perusti Suomen Shakin ja toimi sen ensimmäisenä päätoimittajana 1924–1931.Suomen Shakin päätoimittajia. Suomen Shakki 5/1974, s. 167 Viitattu 28.10.2013

Elämä

Ilmari Rahm syntyi Käkisalmessa 22. marraskuuta 1888. (Joissakin lähteissä syntymäajaksi annetaan erheellisesti 22. joulukuuta 1885.) Hänen vanhempansa olivat Rautalammin piirin piirilääkäri Johannes Emanuel Rahm ja Ada Johanna Bergh. Pariskunta oli muuttanut Käkisalmeen 1887. Ilmarin lisäksi perheeseen syntyi 1886 vanhempi tytär Ilma Wellamo, joka kuoli vain vuoden ikäisenä syyskuussa 1887, sekä nuorempi veli Aarne 1890. Perhe muutti sittemmin Helsinkiin, jossa Ilmari vietti suurimman osan elämäänsä. Hän kirjoitti ylioppilaaksi 1907.Henkilöhakemisto 1900-1907 Ylioppilasmatrikkeli 1900-1907 Helsinki.fi. 2005 Viitattu 23.10.2012 Sen jälkeen hän opiskeli lääketiedettä ja valmistui lääkäriksi. Hän toimi Suomen armeijassa laivaston lääkintäkapteenina vuosina 1918-1921.Virkaikäluettelo upseereista vakinaisessa sotapalveluksessa 1.11.1925  Genealogia.fi Viitattu 28.10.2013

Šakinpelaajana Rahm edusti pelaajana Helsingin Shakkiklubia (HSK). Hän oli ensimmäinen kyseistä kerhoa edustanut pelaaja, joka sai kansallisen šakkimestarin arvon ja tämä tapahtui vuonna 1927. Suomen Shakki 11b/1986, s. 568 Viitattu 28.10.2013 Arvonimi annettiin tunnustuksena Suomen Shakkiliiton 4. liittoturnauksen voitosta. Rahm voitti kisan niukasti puolen pisteen marginaalin turvin tuloksella 7,5/11 ennen kolmikkoa Ragnar Krogius, Birger Rasmusson ja Erkki Wilén. Palamaa (1992), s. 266 Kilpailun jälkeen suoritettiin karsinta Suomen mestarin eli Anatol Tschepurnoffin haastajan löytämiseksi. Vuonna 1924 šakkimestariksi korottunut Edgar Lindroos voitti karsintaottelussa ensin šakkimestari Eino Heilimon 3,5–2,5 ja sitten Ilmari Rahmin 4–2. Palamaa (1992), s. 21 Näin Lindroosista tuli mestarin virallinen haastaja. SM-ottelu pelattiin elokuussa 1928 Viipurin pyöreässä tornissa ja Tschepurnoffin onnistui säilyttää tittelinsä lukemin 5–3.  

Ilmari Rahm osallistui pelaajana vielä Suomen joukkueessa Hampurin šakkiolympialaisiin 1930 saavuttaen tuloksen 4,5/14. Palamaa (1992), s. 271 Rahmin terveys oli jo tuohon aikaan alkanut heikentyä, joten se selittää osittain selittää vaatimattoman tuloksen. Hampurin šakkiolympialaisissa pelaajien pöytäjärjestystä oli senaikaisten sääntöjen mukaan mahdollista vaihtaa. Palamaa (1992), s. 23 Siitä syystä Rahmin tulos ei ole verrattavissa nykyisiin olympialaisiin, jossa pelaajat pelaavat pöytäjärjestyksessä.

Suomen Shakin perustaminen

Ilmari Rahm ehdotti syksyllä 1923 HSK:n klubi-illassa šakkilehden julkaisemista. Palamaa (1992), s. 16 Hänellä oli kokemusta šakkipalstan toimittamisesta, sillä hänellä oli aiemmin ollut palsta Uudessa Suomessa. Ehdotus ei kuitenkaan vielä toteutunut, koska hankkeen tiellä oli ongelmia. Lehti perustettiinkin vasta seuraavana vuonna 1924. Suomen Shakin ensimmäinen numero ilmestyi kesäkuussa 124-sivuisena julkaisuna. Päätoimittajaksi valittiin Rahm ja häntä avustivat lehden toimittamisessa mm. Helge Hindström, Erik Malmberg, Aleksis Rautanen ja Johannes Terho. Nämä edustivat Rahmin tavoin Helsingin Shakkiklubia. Lisäksi lehdessä julkaistiin mm. suurmestari Siegbert Tarraschin ja entisen maailmanmestarin Emanuel Laskerin artikkeleita.

Myöhempi elämä ja luottamustoimet

Pelaamisen ohella Rahm toimi usean vuoden ajan HSK:n johtokunnassa. Hän aloitti seuran sihteerinä 1923–24 ja istui sitten johtokunnan jäsenenä vuosina 1925–1928. Suomen Shakki 11b/1986, s. 590 Viitattu 28.10.2013  HSK:n puheenjohtajana hän toimi 1929.

Rahm edusti kerhoaan (HSK) myös Suomen Shakkiliiton (SSL) hallituksessa. Hän toimi aluksi lyhyen aikaa liiton sihteerinä 1923. Suomen Shakki 11b/1986, s. 594 Viitattu 28.10.2013 Seuraavana vuonna Suomen Shakin perustaminen vaati paljon hänen aikaansa, joten hän jättäytyi joksikin aikaa pois hallituksesta. Hän palasi hallitukseen varajäseneksi vuosiksi 1925-27 Hallituksen varsinainen jäsen hän oli 1928-29. Hän toimi vielä toistamiseen hallituksen varajäsenenä 1930-1931.  Terveydentilansa heikentyessä hän joutui luopumaan järjestötehtävistä. 

Rahmin terveys alkoi horjua vuoden 1929 aikana. Pekka Palamaa: Shakkia kolmella vuosisadalla, Helsingin Shakkiklubi 120 – vuotta HSK 2006 Viitattu 28.10.2013 Hän joutui asteittain luopumaan kaikista virkatehtävistään šakkiliitossa ja Helsingin Shakkiklubissa. 1930-luvun alussa lamakausi oli syvimmillään ja se heijastui myös taloudellisina vaikeuksina šakkilehtien toimituksissa. Sen vuoksi ja terveytensä heikentyessä Rahmin oli pakko luopua Suomen Shakin toimittamisesta 1931. Hänen seuraajakseen päätoimittajana nimitettiin Eero Böök.

Ilmari Rahm oli 1935 mukana Viron vallankaappaushankkeen valmisteluissa. Niin sanottuihin Lohjan neuvotteluihin osallistuneet Viron rintamamiesten edustajat oleskelivat Helsingissä Rahmin asunnossa. Rahm matkusti kaappausyrityksen jälkeen 14. joulukuuta 1935 S/S Wellamolla Tallinnaan, missä hänen tehtävänään oli Artur Sirkin asiamiehenä ottaa yhteys vapaudessa oleviin rintamamiehiin ja heidän avullaan hankkia Sirkille tietoja yleisestä tilanteesta. Viron valtiollinen poliisi oli kuitenkin saanut vihiä Rahmin suunnitelmista ja hänet pidätettiin heti Tallinnaan saavuttuaan. Rahm vapautettiin maaliskuun lopulla 1936 ja hän palasi Helsinkiin 31. maaliskuuta 1936.Viron kaappausyrityksen valmisteluissa näyttää suomalaisilla olleen otaksuttua suurempi osuus. Suomalaisia iskujoukkoja aiottu lähettää Tallinnan katutaisteluihin. Helsinkiläinen lääkäri Ilmari Rahm ollut pidätettynä Tallinnassa jo parisen viikkoa, Helsingin Sanomat, 30.12.1935, nro 351, s. 1, Kansalliskirjaston digitaaliset aineistot. Viitattu 24.12.2025Tri Rahm on aktiivisesti ottanut osaa Viron kaappaushankkeen valmisteluihin. Hän on toiminut jonkunlaisena yhdyssiteenä kapinaa valmistelleiden henkilöiden välillä Suomesta Viroon ja päinvastoin. Suomen lähetystö tehnyt useita yrityksiä hänen vapauttamisekseen , Aamulehti, 9.1.1936, nro 7, s. 1, Kansalliskirjaston digitaaliset aineistot. Viitattu 4.1.2026Tri Ilmari Rahm..., Tampereen Sanomat, 31.3.1936, nro 36, s. 3, Kansalliskirjaston digitaaliset aineistot. Viitattu 24.12.2025 

Rahm oli naimisissa Elsa Lindrosin kanssa.Kuka kukin on (Aikalaiskirja) 1954, s. 585 teoksen verkkoversio Viitattu 28.10.2013

Lähteet

Luokka:Suomalaiset lääkärit
Luokka:Suomalaiset shakinpelaajat
Luokka:Vuonna 1888 syntyneet
Luokka:Vuonna 1939 kuolleet